《喜晴》
明代·程本立

夜雨朝晴喜欲狂，西屯骑马过东冈。
不妨逐兔争牵狗，切莫驱狼使牧羊。
野日孤营无细柳，天风十月有枯桑。
归来又饮将军酒，一醉都令世虑忘。

作者简介：（?—1402）明浙江崇德人，字原道。程德刚子。洪武中举明经、秀才，授秦府引礼舍人，历长史，受累谪云南为吏。洪武三十一年征入翰林，预修《太祖实录》，迁右佥都御史。建文三年坐事贬官，仍留纂修。《实录》成，出为江西副使。未行，燕兵入京，自杀。